Title: 1 Informasjon og generelle krav - Enova - EPC.pdf
Prosjektet det søkes støtte til må realiseres i Norge eller innen norsk økonomisk sone. Enova kan også støtte prosjekter på skip dersom skipet er registrert i NIS eller NOR. Enova kan også støtte prosjekter på skip som seiler under andre flagg om minst 1/3 av skipets anløp er til norsk havn eller skipet opererer minst 1/3 av tiden i Norge og/eller i norsk økonomisk sone.Annen offentlig støtteDersom prosjektet mottar støtte fra andre offentlige ordninger eller tidligere har mottatt støtte fra Enova, må dette vurderes opp mot lovlig støttenivå i statsstøtteregelverket. Dette gjelder både direkte økonomisk støtte, men også andre økonomiske fordeler, som for eksempel tomtekjøp til under markedspris eller subsidierte lån fra en offentlig aktør. Søker er ansvarlig for å informere Enova om slik støtte. Søker må også informere Enova dersom det er søkt om, eller det er planlagt å søke om, slik støtte til prosjektet. Det samme gjelder dersom prosjektet mottar EU- midler eller støtte fra NOx-fondet.